ΓΡΑΠΤΗ ΕΡΩΤΗΣΗ E-0647/01

υποβολή: Carlos Carnero Gonzlez (PSE) προς την Επιτροπή

(6 Μαρτίου 2001)

Θέμα: Η εργασιακή κατάσταση στην επειχείρηση Sintel

Από εβδομάδων χίλιοι και πλέον εργαζόμενοι της επιχείρησης Sintel βρίσκονται κατασκηνωμένοι στη λεωφόρο Paseo de la Castellana της Μαδρίτης, μπροστά από ταπουργεία Οικονομικών και Επιστημών και Τεχνολογίας, διαδηλώνοντας έτσι και iαπαιτώντας από την ισπανική διοίκηση να λάβει τα δέοντα μέτρα για τη διασφάλιση των θέσεων εργασίας και της μελλοντικής βιωσιμότητας της εν λόγω επιχείρησης, από την οποία εξαρτώνται χιλιάδες θέσεις εργασίας, άμεσες και έμμεσες, σε όλες τις Αυτόνομες Κοινότητες της Ισπανίας.

Οι συνομοσπονδιακές διοικήσεις των μεγάλων ισπανικών συνδικάτων (CC.OO. και UGT),καθώς και πολλοί εκπρόσωποι του πολιτικού, κοινωνικού και πνευματικού κόσμου, έχουν εκφράσει την αλληλεγγύη τους προς τους εργαζόμενους της Sintel και την εργασιακή επιτροπή της επιχείρησης, που βρίσκονται σε συνεχείς κινητοποιήσεις, όπως η προαναφερθείσα κατασκήνωση,πό συνθήκες πολύ δυσμενείς λόγω της πλήρους αδιαφορίας των αρμοδίων του Δήμου της Μαδρίτης.

Η διατήρηση της απασχόλησης, ιδίως στις επιχειρήσεις του τομέα των νέων τεχνολογιών όπως η Sintel- η οποίαπέστη διάφορα σκαμπανεβάσματαπό την ιδιωτικοποίηση και πώλησή της στον επιχειρηματία Jorje Mas Canosa, που έχει πεθάνει-, είναι ζωτικό θέμα, που εμπίπτει στους διακηρυγμένους στόχους της Ευρωπαϊκής Ένωσης, όπως διατυπώνονται στη Χάρτα των Θεμελειωδών Δικαιωμάτων που ανακοινώθηκε από την Διάσκεψη κορυφής της Νίκαιας, καθώς και στην Κοινωνική Ατζέντα, που εξετάστηκε στην"ίδια διάσκεψη.

Είναι ενήμερη η Επιτροπή των οπροαναφερθέντων, και, εάν όχι, σκέπτεταιι να ενημερωθεί για την κατάσταση που αντιμετωπίζει η επιχείρηση Sintel; Επίσης, προτίθεται να έλθει σε επαφή με την ισπανική κυβέρνηση για να πληροφορηθεί τις απόψεις της επί του προκειμένου και να ενδιαφερθεί για τα μέτρα που σκέπτεται να λάβει η τελευταία για τη διασφάλιση της απασχόλησης στην Sintel;

Κοινή απάντηση του κ. Διαμαντοπούλου εξ ονόματος της Επιτροπής στις γραπτές ερωτήσεις E-0647/01 και P-0901/01

(18 Απριλίου 2001)

Η Επιτροπή, ως θεματοφύλακας των συνθηκών, ασκεί τις εξουσίες της σε ό,τι αφορά το κοινοτικό δίκαιο.

Οι βιομηχανικές αναδιαρθρώσεις, συμπεριλαμβανομένης της διατήρησης του επιπέδου απασχόλησης, εμπίπτουν στην αρμοδιότητα των εθνικών αρχών οι οποίες, ανάλογα με την περίπτωση, ασκούν τις σχετικές τους εξουσίες στο πλαίσιο της εθνικής νομοθεσίας του συγκεκριμένου κράτους μέλους.

Σε κάθε περίπτωση, θα πρέπει να επισημάνουμε ότι πρέπει να τηρούνται οι διατάξεις σχετικά με τα δικαιώματα των εργαζομένων που προβλέπει η οδηγία 77/187/ΕΟΚ του Συμβουλίου, της 14ης Φεβρουαρίου 1977, περί προσεγγίσεως των νομοθεσιών των κρατών μελών, των σχετικών με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων(1), όπως τροποποιήθηκε από την οδηγία 98/50/ΕΚ του Συμβουλίου της 29ης Ιουνίου 1998(2) και την οδηγία 98/59/ΕΚ του Συμβουλίου της 20ής Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις(3), ιδίως δε οι διατάξεις που αφορούν την ενημέρωση και τη διαβούλευση.

Δεδομένου ότι η Ισπανία έχει μεταφέρει ορθά στην εσωτερική της νομοθεσία τις προαναφερθείσες οδηγίες, τα εθνικά δικαστήρια είναι, κατά πρώτο λόγο, αρμόδια για την επίλυση τυχόν διαφορών που θα προκύψουν από την εν λόγωπόθεση.

(1) ΕΕ L 61 της 5.3.1977.

(2) ΕΕ L 201 της 17.7.1998.

(3) ΕΕ L 225 της 12.8.1998.